钦定古今图书集成/明伦汇编/氏族典/第511卷 > 《廖用贤尚友录》 > 岳万阶
## 钦定古今图书集成/明伦汇编/氏族典/第511卷 > 《廖用贤尚友录》 > 岳万阶

按《朝城县志》：“万阶，字允声，别号仰山。幼聪慧，读书过
目不忘。登万历癸未进士，筮仕秋官，由主事历员外。
未几，擢守衢州。崇文养士，缉暴雪冤。衢俗生女多不
举，万阶曲谕严惩，存活无算。寻升参政。兴利除奸，不
避权贵。年八十馀卒。”